Document ID: 31980D0272

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Δεκεμβρίου 1979 περί συνάψεως των διμερών συμφωνιών που προκύπτουν από τις εμπορικές διαπραγματεύσεις των ετών 1973-1979
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ.
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
τη σύσταση της Επιτροπής,
Εκτιμώντας:
ότι οι εμπορικές διαπραγματεύσεις των ετών 1973-1979 κατέληξαν αφ' ενός σε πολυμερείς συμφωνίες οι οποίες εγκρίθηκαν εξ ονόματος της Επιτροπής με την απόφαση 80/271/ΕΟΚ (1)- ότι, αφ' ετέρου, ένα μέρος των αμοιβαίων παραχωρήσεων και υποχρεώσεων για τις οποίες έγιναν διαπραγματεύσεις εκ μέρους της Κοινότητος και ορισμένων χωρών, οι οποίες συμμετέχουν στις διαπραγματεύσεις, περιλαμβάνεται σε ειδικές διμερείς συμφωνίες-
ότι οι αμοιβαίες παραχωρήσεις και υποχρεώσεις, οι οποίες περιλαμβάνονται σ' αυτές τις διμερείς συμφωνίες, συνιστούν ένα αποτέλεσμα δυνάμενο να γίνει αποδεκτό,
ΑΠΟΦΑΣΙΖΕΙ:
Άρθρο 1
1. Εγκρίνονται εξ ονόματος της Ευρωπαϊκής Οικονομικής Κοινότητος:
- η συμφωνία που συνήφθη στο Παρίσι στις 15 Ιουνίου 1979 μεταξύ ορισμένων μερών της συμφωνίας περί του εμπορίου των πολιτικών αεροσκαφών (Ευρωπαϊκή Οικονομική Κοινότης, Καναδάς, Ιαπωνία, Σουηδία και Ηνωμένες Πολιτείες της Αμερικής) επί των αμοιβαίων δικαιωμάτων διαπραγματεύσεως που εφαρμόζονται στην περίπτωση ανακλήσεως των δασμολογικών παραχωρήσεων-
- η ανταλλαγή επιστολών με τις Ηνωμένες Πολιτείες της Αμερικής περί των κινδύνων επεκτάσεως στις Ηνωμένες Πολιτείες περιοριστικών πρακτικών στον τομέα των δημοσίων συμβάσεων και της επιφυλάξεως την οποία θέτει η Ευρωπαϊκή Κοινότης σαν συνέπεια της εφαρμογής της συμφωνίας που συνήφθη στο θέμα των συμβάσεων αυτών-
- η συμφωνία μεταξύ των Ηνωμένων Πολιτειών της Αμερικής και της Κοινότητος περί των τυριών-
- η ανταλλαγή επιστολών μεταξύ της Κοινότητος και των Ηνωμένων Πολιτειών της Αμερικής περί του τομέως των πουλερικών-
- η ανταλλαγή επιστολών μεταξύ της Ευρωπαϊκής Οικονομικής Κοινότητος και των Ηνωμένων Πολιτειών της Αμερικής περί της ορύζης-
- η ανταλλαγή επιστολών μεταξύ της Ευρωπαϊκής Οικονομικής Κοινότητος και των Ηνωμένων Πολιτειών της Αμερικής περί καταργήσεως του "gallon wine assessment"-
- η ανταλλαγή επιστολών μεταξύ της Ευρωπαϊκής Οικονομικής Κοινότητος και των Ηνωμένων Πολιτειών της Αμερικής περί του βοείου κρέατος ανωτέρας ποιότητος-
- η ανταλλαγή επιστολών μεταξύ της Ευρωπαϊκής Οικονομικής Κοινότητος και των Ηνωμένων Πολιτειών της Αμερικής περί του βοείου κρέατος, νωπού, διατηρημένου δι' απλής ψύξεως ή κατεψυγμένου-
- η ανταλλαγή επιστολών μεταξύ της Ευρωπαϊκής Οικονομικής Κοινότητος και του Καναδά περί του σίτου ανωτέρας ποιότητος-
- ο διακανονισμός μεταξύ του Καναδά και της Ευρωπαϊκής Οικονομικής Κοινότητος περί των τυριών-
- η διαπίστωση συμφωνίας (αποτελέσματα των διμερών διαπραγματεύσεων μεταξύ των αντιπροσωπειών της Νέας Ζηλανδίας και των Ευρωπαϊκών Κοινοτήτων στις πολυμερείς εμπορικές διαπραγματεύσεις) με τα ακόλουθα παραρτήματα:
1. συμπληρωματική δασμολογική προσφορά η οποία γίνεται από τη Νέα Ζηλανδία σαν απάντηση σε ορισμένες ειδικές αιτήσεις των Ευρωπαϊκών Κοινοτήτων,
2. προσφορά όσον αφορά το καθεστώς των αδειών εισαγωγής η οποία γίνεται από τη Νέα Ζηλανδία σαν απάντηση σε ορισμένες ειδικές αιτήσεις των Ευρωπαϊκών Κοινοτήτων,
3. διακανονισμός εναρμονισμένης πειθαρχίας μεταξύ της Νέας Ζηλανδίας και της Κοινότητος περί των τυριών,
4. διακανονισμός περί του βοείου κρέατος μεταξύ της Νέας Ζηλανδίας και της Κοινότητος-
- ο εγκεκριμένος πίνακας των συμπερασμάτων των διμερών διαπραγματεύσεων μεταξύ της Ευρωπαϊκής Κοινότητος και της Αυστραλίας μέσα στο πλαίσιο των πολυμερών διαπραγματεύσεων της ΓΣΔΕ με τα ακόλουθα παραρτήματα:
1. Παραχωρήσεις της Αυστραλίας πρός την Κοινότητα:
α) δασμολογικές παραχωρήσεις,
β) παράρτημα: παραχωρήσεις που αφορούν τα τυριά ιδιαζούσης παρασκευής (de fantaisie).
2. Συμφωνία μεταξύ της Αυστραλίας και της Κοινότητος περί του βοείου κρέατος.
3. Διακανονισμός μεταξύ της Αυστραλίας και της Κοινότητος περί του τυριού.
4. Δασμολογικές παραχωρήσεις της Κοινότητος.
5. Συμφωνία επί του κρέατος βουβάλου.
- Ο διακανονισμός περί του βοείου κρέατος μεταξύ της Δημοκρατίας της Αργεντινής και της Κοινότητος-
- ο διακανονισμός περί του βοείου κρέατος μεταξύ της Ανατολικής Δημοκρατίας της Ουρουγουάης και της Κοινότητος και η σχετική με το διακανονισμό αυτό επιστολή-
- ο διακανονισμός περί του βοείου κρέατος μεταξύ της Λαϊκής Δημοκρατίας της Ουγγαρίας και της Κοινότητος-
- ο διακανονισμός περί του βοείου κρέατος μεταξύ της Σοσιαλιστικής Δημοκρατίας της Ρουμανίας και της Κοινότητος-
- ο διακανονισμός περί του βοείου κρέατος μεταξύ της Λαϊκής Δημοκρατίας της Πολωνίας και της Κοινότητος.
2. Τα κείμενα των συμφωνιών που αναφέρονται στο παρόν άρθρο προσαρτώνται στην παρούσα απόφαση.
Άρθρο 2
Στον Πρόεδρο του Συμβουλίου ανατίθεται να ορίσει το αρμόδιο πρόσωπο για τη λήψη των αναγκαίων μέτρων, αν παραστεί ανάγκη, ώστε να τηρηθούν οι υποχρεώσεις που έχουν αναληφθεί από την Κοινότητα στα θέματα που αποτελούν το αντικείμενο των διμερών συμφωνιών, οι οποίες αναφέρονται στην παρούσα απόφαση.
Έγινε στις Βρυξέλλες, στις 10 Δεκεμβρίου 1979.

Labels: 3
5